**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 5 – 2025

**ΑΜΑΡΟΥΣΙΟΥ Αρ. Πρ.:** 116

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ**

**2 ΧΡΟΝΙΑ ΑΠΟ ΤΟ ΝΑΥΑΓΙΟ ΤΗΣ ΠΥΛΟΥ,   
ΣΥΛΛΑΛΗΤΗΡΙΟ, 21 ΙΟΥΝΗ, ΣΥΝΤΑΓΜΑ 19:00.**

Η Κυβέρνηση, με τον Βορίδη στο υπουργείο Μετανάστευσης και Ασύλου και τον Κικίλια στο υπουργείο Ναυτιλίας προχωράει απροκάλυπτα στη συγκάλυψη του εγκλήματος της Πύλου διορίζοντας αρχηγό του Λιμενικού στέλεχος το οποίο το Πόρισμα του Συνήγου του Πολίτη ζητά την δίωξη του. Την ίδια ώρα παραπέμπονται σε κύρια ανάκριση 17 στελέχη του Λιμενικού με κακουργηματικές κατηγορίες για την πρόκληση ναυαγίου και το θάνατο άνω των 600 προσύγων.

Η κυβέρνηση στριμωγμένη και απομονωμένη από την οργή που πλημμύρισε τους δρόμους στην ιστορική Γενική Απεργία στις 28 Φλεβάρη, η κυβέρνηση επιχειρεί να εκτρέψει την οργή σε μίσος κατά των μεταναστών για να συσπειρώσει την ακροδεξιά στη δεξιά πολυκατοικία που καταρρέει.

Κλιμακώνουν έτσι τη ρατσιστική εκστρατεία κατά των προσφύγων και των μεταναστών, με την επιβολή του νέου Συμφώνου Μετανάστευσης και Ασύλου της ΕΕ αλλά και της νέας κούρσας εξοπλισμών, ακολουθώντας ανοιχτά την ατζέντα Τραμπ. Προχωράνε σε άγριες περικοπές στις δομές φιλοξενίας προσφύγων, κακοποιημένων γυναικών και ανηλίκων, με μαζικές εξώσεις προσφύγων, μαθητών, ατόμων με αναπηρία και απολύσεις προσωπικού ενώ δεν υπάρχει κάλυψη σε ιατροφαρμακευτικής και ψυχολογική στήριξη.

Προχωράμε, 2 χρόνια από το ναυάγιο της Πύλου, σε κινητοποιήσεις σε όλη την Ελλάδα και στην Αθήνα καλούμε σε μεγάλο συλλαλητήριο στις 21 Ιούνη 2025 στις 19:00 στο ΣΥΝΤΑΓΜΑ μαζί με τους επιζώντες και τους συγγενείς των θυμάτων του ναυαγίου της Πύλου.

Διεκδικούμε:  
-Να πάνε στο Ναυτοδικείο και στη φυλακή οι υπεύθυνοι του ναυαγίου της Πύλου  
-Να μπει τέλος στις παράνομες επαναπροωθήσεις και τις αποτροπές.  
-Για άσυλο, χαρτιά, στέγη, υγεία χωρίς αποκλεισμούς.Σύνορα ανοιχτά για την προσφυγιά.  
-Για την κατάργηση του Συμφώνου Μετανάστευσης και Ασύλου της ΕΕ.

-Για να φράξουμε τον δρόμο στην άνοδο της ακροδεξιάς.

